google/wiki40b huggingface dataset:
Σύνταγμα της Ροζάβα

Το Σύνταγμα της Ροζάβα ή το Σύνταγμα των καντονίων της Ροζάβα, επίσημα με τίτλο Χάρτης του Κοινωνικού Συμβολαίου, είναι το προσωρινό σύνταγμα της αυτοανακηρυχθείσας αυτόνομης περιοχής της Συρίας γνωστής ως Ροζάβα (Δύσις, κουρδιστί). Εκδόθηκε στις 29 Ιανουαρίου 2014, όταν το Δημοκρατικό Κόμμα (PYD), ισχυριζόμενο ότι αντιπροσωπεύει τους κατοίκους της Ροζάβα, δήλωσε τα τρία καντόνια της Ροζάβα που ελέγχει αυτόνομα από την συριακή κυβέρνηση. Το άρθρο 12 αναφέρει ότι η Ροζάβα παραμένει ένα "αναπόσπαστο μέρος της Συρίας", εφαρμόζοντας εθελοντικά μια αναμενόμενη μελλοντική ομοσπονδιακή συριακή διακυβέρνηση στο τμήμα της Ροζάβα.
Το Σύνταγμα έχει κερδίσει μεγάλη διεθνή προσοχή και είναι περισσότερο γνωστό για την ρητή επιβεβαίωσή του για τα δικαιώματα των μειονοτήτων και την ισότητα των φύλων και μια μορφή άμεσης δημοκρατίας γνωστή ως «δημοκρατικός συνομοσπονδισμός».
Στις 27-28 Ιουνίου 2016, η εκτελεστική επιτροπή για τη διοργάνωση ενός συντάγματος για την περιοχή, που θα αντικαταστήσει το σύνταγμα του 2014, παρουσίασε το σχέδιό της.

Υπόβαθρο

Όταν ξέσπασε ο εμφύλιος πόλεμος στη Συρία το 2011, τα κουρδικά κόμματα της Συρίας απέφευγαν να πάρουν μέρος. Όταν οι συριακές κυβερνητικές δυνάμεις υποχώρησαν στα μέσα του 2012 για να πολεμήσουν τους ως επί το πλείστον άραβες αντάρτες αλλού, οι κουρδικές ομάδες πήραν σταδιακά τον έλεγχο. Στις 12 Ιουλίου 2012, οι δύο κύριες πολιτικές συμμαχίες στη Ροζάβα, το Κόμμα Δημοκρατικής Ένωσης (PYD) και το Κουρδικό Εθνικό Συμβούλιο (KNC) σχημάτισαν την Κουρδική Ανώτατη Επιτροπή (KSC) ως το κυρίαρχο όργανο διοίκησης και των τριών αυτοανακηρυγμένων καντονιών του Αφρίνης του Κομπάνι και το Τζαζίρα. Μία επιτροπή διορίστηκε για να συντάξει ένα μεταβατικό σύνταγμα. Η PYD και η ένοπλη πτέρυγα της Μονάδες Προστασίας του Λαού (YPG) σύντομα έγινε η κυρίαρχη δύναμη, trying to establish one-party governance in November 2013, προσπάθησε να δημιουργήσει διακυβέρνηση ενός κόμματος τον Νοέμβριο του 2013, [15] αλλά τον Ιανουάριο του 2014 συμφώνησε να σχηματίσει κυβέρνηση συνασπισμού με την KNC.
Δημήτριος Παπαγιαννόπουλος

Βιογραφικά στοιχεία

Η καταγωγή του ήταν από τα Μαγούλιανα της επαρχίας Καρύταινας. Υπήρξε πολιτικός και έγινε μέλος της Εφορείας των Τρικόρφων. Αυτός είναι εκείνος που έστεκε και διοικούσε την μάχη. Ο Θεόδωρος Κολοκοτρώνης τον εμπιστευόταν και τον είχε σύμβουλο όποτε ήταν μαζί.
Χρημάτισε πληρεξούσιος και βουλευτής.
Πολ Λούκας

Βιογραφία

Γεννημένος στη Βουδαπέστη ο Πολ Λούκας έφτασε στο Χόλιγουντ το 1927, μετά την επιτυχία του στα θέατρα της Ουγγαρίας, της Αυστρίας και της Γερμανίας όπου συνεργάστηκε με τον περίφημο Γερμανό θεατρικό σκηνοθέτη Μαξ Ράινχαρντ. Ο Λούκας είχε κάνει το θεατρικό του ντεμπούτο στην Ουγγαρία το 1916, σε ηλικία 25 χρονών και το κινηματογραφικό του ντεμπούτο ένα χρόνο αργότερα. Στο Χόλιγουντ ο Λούκας ερμήνευσε αρχικά γοητευτικούς γυναικάδες και έπειτα καθιερώθηκε ως κινηματογραφικός κακός.
Κατά τη δεκαετία του '30 εμφανίστηκε σε πολλές ταινίες με κυριότερες την γκαγκστερική ταινία Grumpy του 1930, το μελόδραμα Rockabye του 1932, την κομεντί Γυναίκες Ερωτευμένες (Ladies in Love) και το δράμα Χαμένα Νιάτα (Dodsworth) του 1936 καθώς και το θρίλερ του Άλφρεντ Χίτσκοκ Η εξαφάνιση της κυρίας (The Lady Vanishes) του 1938. Υποδύθηκε με επιτυχία τον ντετέκτιβ Φάιλο Βανς στην ταινία του 1935 The Casino Murder Case, αλλά ήταν η ερμηνεία του στο αντιναζιστικό θεατρικό δράμα της Λίλιαν Χέλμαν Φρουρά επί του Ρήνου το 1941 που τον καθιέρωσε. Δυο χρόνια αργότερα, το 1943, κλήθηκε να ερμηνεύσει το ίδιο ρόλο στην κινηματογραφική μεταφορά του θεατρικού πλάι στην Μπέτι Ντέιβις. Ο ρόλος του Κερτ Μίλερ, ενός άνδρα που αντιμαχόταν το φασισμό του χάρισε το όσκαρ Α' ανδρικού ρόλου, καταφέρνοντας να υπερισχύσει έναντι δυνατών αντιπάλων όπως ο Χάμφρεϊ Μπόγκαρτ για την ταινία Καζαμπλάνκα και τον Γκάρι Κούπερ για την κινηματογραφική μεταφορά του Για ποιον χτυπά η καμπάνα.
Κατά τη δεκαετία του '40, ο Λούκας αποτέλεσε μέλος της Ένωσης κινηματογραφιστών για την διατήρηση του αμερικανικού ιδεώδους του Τζον Γουέιν, μιας συντηρητικής ομάδας που εναντιώνονταν στην επιρροή του κομμουνισμού στο Χόλιγουντ.
Συνέχισε να εργάζεται στο θέατρο κατά τη δεκαετία του '40 και κατά τη δεκαετία του '50 άρχισε να δέχεται τηλεοπτικούς ρόλους. Αξιοσημείωτη είναι η εμφάνιση του στο θεατρικό σανίδι το 1953 ως Κόσμο Κόνστανταϊν στο μιούζικαλ του Έρβιν Μπερλίν στο Μπρόντγουεϊ Call Me Madam, ενώ το 1954 εμφανίστηκε στην κινηματογραφική μεταφορά του μυθιστορήματος του Ιούλιου Βερν 20.000 λεύγες κάτω από τη θάλασσα. Κατά τη διάρκεια των γυρισμάτων αντιμετώπιζε προβλήματα μνήμης κάτι που τον οδήγησε να ξεσπάσει έναντι των υπόλοιπων ηθοποιών και του συνεργείου. Από το ξέσπασμα του δε γλίτωσε ούτε ο φίλος του Πίτερ Λόρι.
Παντρεύτηκε 3 φορές, έμεινε χήρος από το δεύτερο του γάμο και παντρεύτηκε για τρίτη φορά το 1963 με την Ανέτ Ντρίζενς που έμεινε στο πλάι του μέχρι και το θάνατό του το 1971.
Απεβίωσε το 1971 στην Ταγγέρη του Μαρόκου, ενώ έψαχνε κάποιο μέρος να μείνει κατά την απόσυρσή του.
Κενάν Ιμιρζαλίογλου

Βιογραφία

Ο Ιμιρζαλίογλου γεννήθηκε σε ένα χωριό έξω από την Άγκυρα της Τουρκίας και στα 12 του χρόνια, μετακόμισε στο κέντρο, όπου και μεγάλωσε και σπούδασε. Ο Ιμιρζαλίογλου σπούδασε μαθηματικά στο Τεχνικό Πανεπιστήμιο, αλλά αποφάσισε να ακολουθήσει το μόντελινγκ όποτε και ανακηρύχθηκε ως το "Καλύτερο Ανδρικό Μοντέλο της Τουρκίας" αλλά και κέρδισε κι στον παγκόσμιο διαγωνισμό το το 1997]].
Τον κέρδισε η υποκριτική, όταν τον ανακάλυψε ο σκηνοθέτης Οσμάν Σινάβ και έπαιξε στη σειρά Τρελή Καρδιά (Deli Yürek). Από τότε πρωταγωνιστεί σε τηλεοπτικές σειρές και κινηματογραφικές ταινίες και ο μισθός του κυμαίνεται από 50-60.000 λίρες Τουρκίας.
ΕΡΤ Ορεστιάδας

Ιστορικό

Ξεκίνησε να εκπέμπει τον Ιούλιο του 1965 ως Στρατιωτικός Ραδιοφωνικός Σταθμός Νέας Ορεστιάδας στα μεσαία κύματα και τους 1.079 χιλιόκυκλους, από έναν μικρό πομπό ισχύος 1KW. Το Μάιο του 1969 εντάχθηκε στη μετέπειτα ΥΕΝΕΔ. Το 1970 άλλαξε πομπό ισχύος 10KW για να ενισχυθεί η ισχύς του σταθμού στα μεσαία κύματα. Το 1975 μεταφέρθηκε στους 1.080 χιλιόκυκλους. Το 1982 εντάχθηκε στη μετέπειτα ΕΡΤ2 και από το 1987 μέχρι και σήμερα στην ΕΡΤ (ως ΕΡΑ Ορεστιάδας).
Η ΕΡΤ Ορεστιάδας από το 1990 εκπέμπει και στα FM στους 103.5 MHz από έναν πομπό ισχύος 10KW και συγκεκριμένα μέχρι το 2010 εξέπεμπε από το κέντρο εκπομπής της Λευκίμμης ώσπου ξέσπασε πυρκαγιά και καταστράφηκε ο πομπός των FM και έτσι από τότε μέχρι και σήμερα εκπέμπει από την Πλάκα της Αλεξανδρούπολης, στην ίδια όμως συχνότητα από έναν πομπό ισχύος 2KW καλύπτοντας παράλληλα όλο το νομό Έβρου. Στις 23 Φεβρουαρίου 2012 σταμάτησε να εκπέμπει στα μεσαία.
Στις 11 Ιουνίου 2013 μετά την ανακοίνωση για το κλείσιμο της ΕΡΤ οι απολυμένοι εργαζόμενοι συνέχισαν κανονικά την μετάδοση του προγράμματος του σταθμού.
Ωστόσο, στις 28 Απριλίου 2015 ψηφίστηκε από τη Βουλή ο νόμος για την επαναλειτουργία της ΕΡΤ, η οποία έγινε στις 11 Ιουνίου του 2015, δύο χρόνια μετά το μαύρο, κι έτσι έγινε η επανέναρξή της, με όλες σχεδόν τις δομές της, συμπεριλαμβανομένη και η ΕΡΑ Ορεστιάδας αλλάζοντας το όνομά της σε ΕΡΤ Ορεστιάδας.
Αναστάσιος Μανάκης

Βιογραφία

Γεννήθηκε περί το 1790. Καταγόταν από το Ανήλιο Μέτσοβου αλλά εργαζόταν ως ζωέμπορος στην Κωνσταντινούπολη. Το 1818 μυήθηκε στη Φιλική Εταιρεία. Το 1820, ο Αλέξανδρος Υψηλάντης του είχε αναθέσει την αποστολή να απελευθερώσει ή να δολοφονήσει το φιλικό Αριστείδη Παπά (Πωπ), ο οποίος είχε σταλεί στην Σερβία για να ξεσηκώσει τους Σέρβους ενάντια στους Οθωμανούς και κατείχε μυστικά έγγραφα της Φιλικής Εταιρείας. Η αποστολή του απέτυχε. Στη συνέχεια επιτίθεται με το σώμα του Διαμαντή Σερδάρη και του Ιωάννη Σολομώντα κατά του Γιοβάνη Ρογκομπέτση, σκοτώνοντάς τον. Επίσης σε άλλη περίπτωση μαζί με τον Γεωργάκη Ολύμπιο έσωσαν τους εναπομείναντες Ιερολοχίτες στο Δραγατσάνι.
Ακολούθως, πολιορκήθηκε από τους Τούρκους στη Μονή Τισμάνης. Μετά την υποταγή των άλλων οπλαρχηγών, κατέφυγε μεταμφιεσμένος στην Αυστρία. Αν και φυλακίστηκε επειδή παραβίασε την ουδετερότητα της Αυστροουγγαρίας κατόρθωσε να δραπετεύσει και να μεταβεί στην Πελοπόννησο (1825). Πολέμησε στα Δερβενάκια και στο Μεσολόγγι. Στη συνέχεια, διέφυγε στο Βελιγράδι επιστρέφοντας το 1826 στην Ελλάδα όπου τέθηκε στην υπηρεσία του Ιωάννη Κωλέττη. Μετά την απελευθέρωση ίδρυσε σχολεία και βιβλιοθήκες στην Αθήνα και την επαρχία, και εφοδίασε με στολές και οπλισμό την αστυνομία της Αθήνας και του Πειραιά. Το 1844 ανέλαβε πρόξενος της Ελλάδας στο Βελιγράδι έως το 1849. Απεβίωσε το 1864.
Κουζίνα Νησιών του Διοικητή

Η Κουζίνα των Νήσων του Διοικητή (ρωσικά: Командорская кухня) είναι μείγμα παραδοσιακής ρωσικής κουζίνας και της κουζίνας των Αλεούτιων, που κατοικούν στις Νήσους του Διοικητή. Αυτή η κουζίνα βασίζεται στο ψάρι, το κρέας, τα θαλασσινά, τα μανιτάρια, το κρέας των θαλάσσιων θηλαστικών (φώκιες, φάλαινες), το κρέας και τα λαχανικά (πατάτα, κρεμμύδι, σκόρδο, καρότο), τα οποία εισήχθησαν στον νησί του Διοικητή από τους Ρώσους.

Τυπικά πιάτα

Τυπικά πιάτα περιλαμβάνουν:
Democracy Now!

Το Democracy Now! είναι ωριαία Αμερικανική τηλεοπτική, ραδιοφωνική και διαδικτυακή ειδησεογραφική εκπομπή με παρουσιαστές τους δημοσιογράφους Έιμι Γκούντμαν, που επίσης φέρει ως η εκτελέστρια παραγωγός της, και Χουάν Γκονσάλεσ.Η εκπομπή, η οποία εκπέμπει ζωντανά καθημερινά στις 08:00 ET, μεταδίδεται στο διαδίκτυο και από περισσότερους από 1,400 ραδιοφωνικούς και τηλεοπτικούς σταθμούς παγκοσμίως.
Η εκπομπή συνδυάζει ειδησεογραφικά ρεπορτάζ, συνεντεύξεις, ερευνητική δημοσιογραφία και πολιτικούς σχολιασμούς. Καταγράφει κοινωνικά κινήματα, πάλες για δικαιοσύνη, και την επίδραση της εξωτερικής πολιτικής των Αμερικανών. Έχει χαρακτηριστεί ως προοδευτική από οπαδούς και κριτικούς, αλλά η Γκούντμαν διαφωνεί, αποκαλώντας το πρόγραμμα ως ένα παγκόσμιο δελτίο ειδήσεων όπου «οι άνθρωποι μιλούν από μόνοι τους». Το Democracy Now! χαρακτηρίζει το προσωπικό του ως «περιεχόμενο με μερικούς από τους κύριους προοδευτικούς δημοσιογράφους της χώρας».
Η Democracy Now Productions, η ανεξάρτητη μη κερδοσκοπική οργάνωση που παράγει το Democracy Now!, χρηματοδοτείται μόνο από συνεισφορές από ακροατές θεατές, και ιδρύματα όπως την Ford Foundation, την Lannan Foundation, και την J.M. Kaplan Fund, και δεν δέχεται διαφημιστές, εμπορικές εγγυήσεις ή κυβερνητική χρηματοδότηση.
Στην Ελλάδα, το πρόγραμμα μεταδίδεται από το Attica TV και τον Radio PrismaPrisma.
Ολλανδική Μπλε Φρουρά

Η Μπλε Φρουρά στον πόλεμο της ισπανικής διαδοχής

Κατά τη διάρκεια του πολέμου της ισπανικής διαδοχής, το 4ο Σύνταγμα, η Μπλε Φρουρά, είδε δράση σε πολλά πεδία μάχης στην Ευρώπη. Ήταν μέρος των συμμαχικών στρατών υπό την διοίκηση του Τζον Τσόρτσιλ, Δούκα του Μάλμπορο, ενός Βρετανού στρατηγού. Οι στρατοί της Μεγάλης Βρετανίας, της Ολλανδικής Δημοκρατίας, της Αυστρίας, της Πρωσίας, του Αννόβερου, της Πορτογαλίας, της Γερμανικής Αυτοκρατορίας και της Σαβοΐας σχημάτισαν συμμαχία. Αγωνίστηκαν εναντίον του Λουδαβίκου ΙΔ΄ της Γαλλίας, ο οποίος είχε την υποστήριξη της Βαυαρίας και της Κολωνίας. Η Μπλε Φρουρά δεν ήταν παρούσα στη νίκη των συμμάχων στο Μπλένχαϊμ, αλλά διακρίθηκε στη μάχη του Ραμιλίζ, υπό τη διοίκηση του συνταγματάρχη Βέρτμιλερ. Επίσης πολέμησε γενναία και υπέστη σοβαρές απώλειες στο Μαλπλακέ, αγωνιζόμενη υπό την αιγίδα του πρίγκιπα τη Οράγγης στην αριστερή πλευρά των Συμμάχων.
Οι συμμαχικές δυνάμεις πέτυχαν πολλές νίκες επί των Γάλλων, συμπεριλαμβανομένων των Χόχσταντ, Ραμιλίζ, Τορίνο, Άουντεναρντε και Μαλπλακέ. Μόλις το 1713 ξεκίνησαν συνομιλίες που τελικά οδήγησαν σε συμφωνία ειρήνης. Το 1714 υπογράφηκαν οι συνθήκες ειρήνης το Μπάντεν στο Ράστατ.
Mamma Mia! Η Ταινία

Πλοκή

Πολλοί άνθρωποι επισκέπτονται το ελληνικό νησί Καλοκαίρι και μένουν στο ξενοδοχείο Villa Donna, το οποίο ανήκει και διαχειρίζεται από τη Ντόνα Σέρινταν, για το γάμο της 20χρονης κόρης της, Σόφι με τον μέλλοντά σύζυγό της, Σκάι. Τρεις από τους καλεσμένους που έρχονται στο γάμο, εν αγνοία της Ντόνα είναι ο αρχιτέκτονας Σαμ Καρμάικλ, ο τραπεζίτης Χάρι Μπράιτ και ο ναυτικός Μπιλ Άντερσον. Η Ντόνα έχει να δει τους τρεις αυτούς άνδρες πάνω από είκοσι χρόνια. Άγνωστοι στη Σόφι, τους προσκάλεσε στο γάμο όταν διάβασε το ημερολόγιο της μητέρας της και ανακάλυψε ότι αυτοί οι τρεις άνδρες είχαν σχέση με τη Ντόνα όταν αυτή έμεινε έγκυος και πιστεύει ότι ένας από τους τρεις είναι ο πατέρας της. Η Σόφι θέλει αυτός που θα αποδειχθεί ο πατέρας της να τη συνοδεύσει στην εκκλησία. Με βοήθεια από τις παράνυμφές της, Λίζα και Άλι, η Σόφι προσπαθεί να εξακριβώσει ποιος είναι ο πατέρας της. Όταν η Ντόνα βλέπει τους τρεις άνδρες από το παρελθόν της, μαζί με τη βοήθεια των φιλενάδων της Ρόζι και Τάνια προσπαθεί να δει τι θα κάνει. Εν τω μεταξύ, οι άνδρες δεν ήξεραν ο ένας τον άλλον πριν φτάσουν στο νησί, και ο καθένας πίστευε ότι είναι ο πατέρας της Σόφι.

Box office

Με προϋπολογισμό 52.000.000 δολάρια, το Mamma Mia! Η Ταινία στις Ηνωμένες Πολιτείες έκανε άνοιγμα στη 2η θέση με 27,7 εκατομμύρια δολάρια εισπράξεις το πρώτο τριήμερο ενώ στο Ηνωμένο Βασίλειο άνοιξε στην 1η θέση με 13,1 εκατομμύρια δολαρια. Συνολικά συγκέντρωσε 144,1 εκατομμύρια δολάρια στo αμερικανικό box office, 132,3 στο βρετανικό και 465,7 στον υπόλοιπο κόσμο. Παγκοσμίως απέφερε 609,8 εκατομμύρια δολάρια. Ήταν η 13η μεγαλύτερη εισπρακτική επιτυχία στην Αμερική και η 5η παγκοσμίως για το 2008.
Μουσείο Άννας Φρανκ

Το κτίριο

Το κτίριο ανήκει σε συγκρότημα δύο οικοδομών, που όπως και το διπλανό κτίριο, οικοδομήθηκαν το 1635 από τον Ντιρκ βαν Ντελφτ (Dirk van Delft). H πρόσοψη του πίσω κτιρίου που έβλεπε στο κανάλι, ανακαινίστηκε το 1740, όταν το πίσω μέρος του παραρτήματος κατεδαφίστηκε. Είχε χρησιμοποιηθεί ως κατοικία και από άλλους επιφανείς πολίτες του Άμστερνταμ. Μεταξύ 1928 και 1939, στέγαζε βιομηχανία κατασκευής πιανολών. Από το 1940 κατοικήθηκε από τον Όττο Φράνκ και την οικογένειά του. Η ιστορία της κόρης του Άννας και του ημερολογίου της είναι το κυρίαρχο στοιχείο της συγκεκριμένης οικίας. Την είσοδο του καταφυγίου (Achterhuis), όπου κρυβόταν η ίδια συγγραφέας του ημερολογίου, η οικογένειά της και τα τέσσερα φιλικά πρόσωπα, βρίσκονταν στο πίσω μέρος του σπιτιού, πίσω από μια περιστρεφόμενη βιβλιοθήκη.
Μαρία Λαζάρου

Σταδιοδρομία σε συλλόγους

Η Λαζάρου αγωνίστηκε σε πολλούς συλλόγους στο Πρωτάθλημα Ελλάδας γυναικών. Έκανε επίσης ένα πέρασμα στη γερμανική Fußball-Bundesliga, αγωνιζόμενη για την FC Rumeln-Kaldenhausen.

Διεθνής σταδιοδρομία

Έχει 111 συμμετοχές με την Εθνική Ελλάδας, συμπεριλαμβανομένων έξι συμμετοχών στους προκριματικούς γύρους του Παγκοσμίου Κυπέλλου Γυναικών του 2003. Επίσης, αγωνίστηκε με την Ελλάδα στους Θερινούς Ολυμπιακούς Αγώνες του 2004 στην Αθήνα.
Κάρολος Γ΄ του Ελμπέφ

Βιογραφία

Γεννήθηκε στο Οτέλ ντ' Ελμπέφ στο Παρίσι και ήταν ο πρωτότοκος γιος του Καρόλου Β΄ δούκα του Ελμπέφ και της Αικατερίνης-Ενριέττας των Βουρβόνων, νόθης κόρης του Ερρίκου Δ΄ της Γαλλίας με την Γκαμπριέλ ντ' Εστρέ.
Το 1657 απεβίωσε ο πατέρας του και τον διαδέχθηκε ως δούκας του Ελμπέφ. Ήταν ευγενής της Γαλλίας. Αδελφοί του ήταν ο Φραγκίσκος-Λουδοβίκος κόμης του Αρκούρ και ο Φραγκίσκος-Μάριος πρίγκιπας του Λιλεμπόν.
Συμμετείχε στις στρατιωτικές επιχειρήσεις στην Ιταλία το 1641 και στην Πικαρδία το επόμενο έτος, υπό τις διαταγές του θείου του Ερρίκου κόμη του Αρκούρ. Πήρε μέρος στον Τριακονταετή Πόλεμο και ήταν μαζί με τον Λουδοβίκο Β΄ των Βουρβόνων, πρίγκιπα του Κοντέ, στη νίκη στο Ροκρουά το 1643. Έλαβε μέρος επίσης στις μάχες του Τιονβίλ και Σιέρκ, όπως και στην πολιορκία του Γκραβελίν το 1644. Αργότερα πολέμησε στη μάχη του Νέρντλινγκεν το 1645 και στο Τρίερ.
Μετά το 1661, από τον εξάδελφό του Λουδοβίκο ΙΔ΄ που άρχισε να αναλαμβάνει τη βασιλεία, ορίστηκε κυβερνήτης της Πικαρδίας και του Αρτουά, μία θέση που κατείχε πριν ο πατέρας του. Απεβίωσε στο Οτέλ ντ' Ελμπέφ στο Παρίσι το 1692 σε ηλικία 61 ετών και τάφηκε στη μονή των Ιακωβιτών στο Παρίσι. Επειδή ο πρώτος γιος του είχε αποβιώσει, τον διαδέχθηκαν άλλοι γιοί του, πρώτα ο Ερρίκος και έπειτα ο Εμμανουήλ-Μαυρίκος, ως δούκες του Ελμπέφ.
Αντίφιλος ο Βυζάντιος

Ο Αντίφιλος ο Βυζάντιος ήταν αρχαίος Έλληνας επιγραμματοποιός που έζησε την εποχή του Αυγούστου και του Τιβερίου. Θεωρείται από τους πιο κομψούς και γόνιμους ποιητές της  Παλατινής Ανθολογίας, στην οποία σώζονται περί τα πενήντα άριστα επιγράμματά του.
Διονύσης Τσακνής

Βιογραφία

Γεννήθηκε στην Καρδίτσα στις 12 Οκτωβρίου του 1954, όπου και μεγάλωσε. Πήγε στην Αθήνα όπου σπούδασε οικονομικές επιστήμες και μουσική. Κατόπιν, για δύο χρόνια βρέθηκε και πάλι στην Καρδίτσα όπου δίδασκε θεωρητικά της μουσικής στο δημοτικό ωδείο της πόλης. Η πρώτη δουλειά που κυκλοφόρησε ήταν το 1982 με τίτλο H Mπαλάντα Του Ταξιδιώτη. Το 1984 κέρδισε το Α' βραβείο θεατρικής μουσικής στο Διαγωνισμό Θεάτρου Ιθάκης και το Β' βραβείο στο Φεστιβάλ Τραγουδιού Θεσσαλονίκης. Το επόμενο έτος κυκλοφόρησε τον δεύτερο δίσκο του μαζί με τη Σοφία Βόσσου με τίτλο Καλή Ακρόαση. Στη συνέχεια ακολούθησαν οι δίσκοι Τρίτο Μάτι το 1987, Φταίνε Τα Τραγούδια το 1989 και Φώτα Παρακαλώ το 1990.
Συνολικά έχει εκδώσει 30 δίσκους και 2 CD single, έγραψε μουσική για πολλές θεατρικές παραστάσεις, τηλεοπτικές σειρές και κινηματογραφικές ταινίες. Το 1995 έκανε την πρώτη του απόπειρα στο χώρο του βιβλίου, εκδίδοντας ένα διήγημα με τίτλο Υπό προθεσμία. Επίσης, από εκείνη τη χρονιά συνεργάζεται ως αρθρογράφος στην εφημερίδα Ελευθεροτυπία.Ο Διονύσης Τσακνής έχει κερδίσει τρία βραβεία για τη μουσική του —δύο για το θέατρο και ένα για το τραγούδι—, ενώ έχει να επιδείξει πλήθος συνεργασιών με σημαντικούς συνθέτες και στιχουργούς. Ξεχωριστής σημασίας είναι η δωδεκάχρονη συνεργασία του με τον Λαυρέντη Μαχαιρίτσα. Συνεργάστηκε επίσης με τον Γιώργο Νταλάρα, τη Δήμητρα Γαλάνη, την Ελένη Τσαλιγοπούλου, τον Λάκη Λαζόπουλο, τον Βασίλη Παπακωνσταντίνου, τον Πάνο Κατσιμίχα, τον Ορφέα Περίδη, Σωκράτη Μάλαμα και άλλους. Συνεργάστηκε, επίσης, με τον Μίκη Θεοδωράκη, ο οποίος το 2000 του ανέθεσε τη μελοποίηση, εκ νέου, του έργο του Ο ήλιος και ο χρόνος. Στις αρχές του 2001 έθεσε σε κυκλοφορία το άλμπουμ με τίτλο Παίζοντας Με Δυο Ορχήστρες, το οποίο περιέχει ζωντανές ηχογραφήσεις έργων του Τσακνή από τη συναυλία που πραγματοποιήθηκε στο Μέγαρο Μουσικής Αθηνών. 
Το κόμμα του ΣΥΡΙΖΑ, του πρότεινε την κάθοδό του στις αυτοδιοικητικές εκλογές 2010 για να διεκδικήσει τον Δήμο Αθηναίων, όμως απέρριψε την εν λόγω πρόταση, δηλώνοντας ότι στηρίζει τον υποψήφιο του ΚΚΕ, Νικόλαο  Σοφιανό. Διετέλεσε Πρόεδρος της ΕΡΤ από τις 26 Μαΐου 2015 μέχρι τις 4 Οκτωβρίου 2017, θέση από την οποία παραιτήθηκε με δημόσια δήλωσή του.
Υπήρξε μέλος του ΔΣ της ΑΕΠΙ (Ελληνική Εταιρεία Προστασίας της Πνευματικής Ιδιοκτησίας),από όπου παραιτήθηκε, το 2014.
Αγία Μαρίνα Κρύας Ιωαννίνων

Γεωγραφία

Η Αγία Μαρίνα βρίσκεται στο κέντρο του νομού Ιωαννίνων, σε ορεινή περιοχή στους νοτιοκεντρικούς πρόποδες του Όρους Μιτσικέλι, κοντά στο αεροδρόμιο του νομού. Βρίσκεται σε μέσο σταθμικό υψόμετρο 520. Aπέχει από τα Ιωάννινα, 10 χλμ. περίπου, προς τα ΒΒΑ.

Πληθυσμικά στοιχεία

Η εξέλιξη πληθυσμού της Αγίας Μαρίνας έχει ως εξής: κάτοικοι 219 (1951), 262 (1961), 132 (1971), 262 (1981), 304 (1991), 331 (2001), 388 (2011).
Δημήτρης Στάμου (ποδοσφαιριστής)

Ηρακλής

Ο Στάμου είναι προϊόν των ακαδημιών του Ηρακλή και υπέγραψε το πρώτο του επαγγελματικό συμβόλαιο με το σύλλογο το καλοκαίρι του 2010. Έκανε το ντεμπούτο του στη Σούπερλιγκ σε μία εντός έδρας ισοπαλία 0-0 με την Κέρκυρα.  Στο τέλος, κατάφερε να κάνει 3 εμφανίσεις στο πρωτάθλημα.

ΠΑΟΚ

Στις 29 Ιουλίου 2011, υπέγραψε τριετές συμβόλαιο με τον ΠΑΟΚ, αφού προηγουμένως είχε αποδεσμευτεί από τον Ηρακλή. Ωστόσο, λόγω μιας σειράς τραυματισμών και επακόλουθων επεμβάσεων, δεν κατάφερε να κάνει ντεμπούτο τη σεζόν 2011-12. Τον Ιανουάριο του 2013, μετακινήθηκε με δανεισμό στην Κέρκυρα για να πάρει χρόνο συμμετοχής. Έκανε το ντεμπούτο του για το σύλλογο στις 20 Ιανουαρίου 2013, σε έναν εκτός έδρας αγώνα εναντίον της Ξάνθης. Συμμετείχε συνολικά σε 7 αγώνες πρωταθλήματος και σε 1 αγώνα κυπέλλου.  Επέστρεψε στον ΠΑΟΚ το επόμενο καλοκαίρι. Τον Ιούλιο του 2014 αποδεσμεύτηκε από τον ΠΑΟΚ, χωρίς να έχει κάνει συμμετοχή με το σύλλογο.

Επιστροφή στον Ηρακλή

Στις 29 Ιουλίου 2014, επέστρεψε στον Ηρακλή, υπογράφοντας διετές συμβόλαιο.

Πλατανιάς

Στις 28 Ιουνίου 2017, υπέγραψε τριετές συμβόλαιο με τον Πλατανιά.

Τρίτη θητεία στον Ηρακλή

Στις 7 Αυγούστου 2018, επέστρεψε στον Ηρακλή για τρίτη φορά στη σταδιοδρομία του.

Διεθνής σταδιοδρομία

Έχει αγωνιστεί με την Εθνική Ελπίδων. Τον Ιούνιο του 2011, κλήθηκε για πρώτη φορά από τον προπονητή της Εθνικής Ελπίδων, Γιώργο Γεωργιάδη, για τους δύο φιλικούς αγώνες εναντίον της Βουλγαρίας U21 και της Πολωνίας U21. Πραγματοποίησε το ντεμπούτο του σε επίσημο αγώνα της ΟΥΕΦΑ, κατά τη διάρκεια ενός προκριματικού αγώνα για το Ευρωπαϊκό Πρωτάθλημα U21 του 2011, εναντίον της Λευκορωσίας.
Ημερολόγια Μοτοσικλέτας

Πλοκή

Βασισμένη στο ημερολόγιο του Τσε Γκεβάρα, η ταινία περιγράφει το μακρύ ταξίδι του Γκεβάρα και του φίλου του Αλμπέρτο Γρανάδο κατά μήκος της Νότιας Αμερικής, που θα τους κάνει να γνωρίσουν μια άλλη πραγματικότητα από αυτή του αριστοκρατικού Μπουένος Άιρες.
Σιττάκη

Η Σιττάκη ή Σίττα (αρχαία ελληνικά: Σιττάκη - Σίττα, αγγλικά: Sittace ή Sittake ή Sittakê, - Sitta ακκαδικά: Sattagū)  ήταν αρχαία πόλη, πρωτεύουσα της αρχαίας Σιττακινής, στην Μεσοποταμία, στην Ασσυρία, στο νότιο άκρο της επαρχίας αυτής, στη διαδρομή μεταξύ της πόλης Αρτεμίτα και των Σούσων.
Κωνσταντίνος Ποντίδης

Βιογραφία

Ο Ποντίδης γεννήθηκε το 1886 στο Διδυμότειχο όπου έμαθε τα πρώτα γράμματα. Στη συνέχεια φοίτησε στην Αστική Σχολή και στο Γυμνάσιο της Αδριανούπολης. Λόγω οικονομικών προβλημάτων δεν προχώρησε σε περαιτέρω σπουδές και μετά την ολοκλήρωση της φοίτησής του στο Γυμνάσιο διορίστηκε δάσκαλος στην Αστική Σχολή Διδυμοτείχου. Στη συνέχεια έγινε επιμελητής του οικοτροφείου Αδριανούπολης, ενώ ταυτόχρονα ήταν μυημένος σε ελληνικές μυστικές πατριωτικές οργανώσεις που δρούσαν εναντίον της βουλγαρικής επικυριαρχίας στην ευρύτερη περιοχή. Για τη δράση του συνελήφθη κατά τον Α΄ Παγκόσμιο Πόλεμο από τις βουλγαρικές αρχές και εξορίστηκε στο Κάρλοβο. Από το 1913 μέχρι το 1923, με μια διακοπή λόγω της εξορίας του, διετέλεσε δάσκαλος στο Καραγάτς (Παλαιά Ορεστιάδα). Μετά την Μικρασιατική Καταστροφή και την απόδοση της Ανατολικής Θράκης στην Τουρκία, ο Ποντίδης επέστρεψε στη γενέτειρά του όπου υπηρέτησε ως εκπαιδευτικός μέχρι τη συνταξιοδότησή του το 1951.
Για την εκπαιδευτική και εθνική του δράση τιμήθηκε με διάφορα παράσημα και επαίνους από το ελληνικό κράτος, ενώ το 1952 εξελέγη βουλευτής Έβρου με τον Ελληνικό Συναγερμό. Απεβίωσε το 1960. Όσον αφορά την προσωπική του ζωή ήταν παντρεμένος με την εκπαιδευτικό Ελένη Μικροπούλου.
Νίκος Παπάζογλου

Η ζωή του

Γεννήθηκε στην Θεσσαλονίκη στις 20 Μαρτίου 1948. Η μητέρα του είχε θρακική καταγωγή από τους Νέους Επιβάτες Θεσσαλονίκης και ο πατέρας του Μικρασιάτης από την Κορμίστα Σερρών. 
Ξεκίνησε την καριέρα του τη δεκαετία του 1960 περνώντας από τους Olympians και τους Zealot. Το 1975 τραγουδούσε στη "Ρέμβη", μια κοσμική ταβέρνα της Θεσσαλονίκης, όπου είχε σχηματίσει ορχήστρα, κι ο Παπάζογλου τραγουδούσε μέχρι τις 12 τη νύχτα τραγούδια για χορό. Τα πρώτα του τραγούδια, τα Είναι Αργά και Γαλάζια Θάλασσα, τα τραγούδησε ο Πασχάλης. Αργότερα, και για πολλά χρόνια, ο Παπάζογλου συνεργάστηκε με τους Διονύση Σαββόπουλο, Μανώλη Ρασούλη και Νίκο Ξυδάκη. Έγινε ευρέως γνωστός με το δίσκο του Μανώλη Ρασούλη, Η εκδίκηση της γυφτιάς. Από την παραγωγή αυτή του Σαββόπουλου, μαθαίνουμε ότι το παρατσούκλι του ήταν «push-pull», λόγω των τεχνικών του γνώσεων. Χαρακτηριστικό του Παπάζογλου ήταν το κόκκινο φουλάρι που φορούσε στο λαιμό σε όλες του τις εμφανίσεις.
Τραγούδια του τραγούδησαν πολλοί μεγάλοι Έλληνες τραγουδιστές και επίσης στήριξε αρκετούς καλλιτέχνες και συγκροτήματα στα πρώτα τους βήματα μέσα από το στούντιό του, το Αγροτικόν, στη Θεσσαλονίκη. Ο Νίκος Παπάζογλου συμμετείχε σε πολλούς δίσκους που δημιουργήθηκαν σε αυτό το στούντιο, ως παραγωγός, ηχολήπτης, ενορχηστρωτής και μουσικός.
Το 1993 διαμόρφωσε το πατρικό σπίτι της μητέρας του, στην παραλία των Νέων Επιβατών,σε μπάρ με το όνομα "Bahçe çiflik", το οποίο λειτούργησε o ίδιος μέχρι περίπου το 2003. 
Πέθανε από καρκίνο στις 17 Απριλίου 2011, λίγο καιρό μετά το θάνατο του συνεργάτη του, Μανώλη Ρασούλη.
Γόττεν Γουέιβεν

Γεωγραφία

Το Ζιρωντέλ βρίσκεται νοτιοδυτικά της Δομινίκας και βορειοανατολικά του Αγίου Γεωργίου. Βρίσκεται βορειοανατολικά του Τραφαλγκάρ και νοτιοδυτικά της Λωντά.